इन चार अहम राज्यों के अलावा पूर्वोत्तर के चार राज्यों में भी चुनाव होना है, जिसमे मेघालय, मिजोरम, त्रिपुरा और नागालैंड हैं, यहां लोकसभा की कुल 6 सीटें है। हालांकि यहां लोकसभा की सीटें काफी कम हैं, लेकिन भाजपा पूरे देश में अपनी उपस्थिति को दर्ज कराने व कांग्रेस मुक्त भारत के अभियान को आगे बढ़ाना चाहती है, लिहाजा वह इन राज्यों में भी कोई कोर-कसर नहीं छोड़ना चाहती है। गुजरात चुनाव के बाद पीएम मोदी मेघालय में एक रैली को संबोधित करने के पहुंचे थे। मौजूदा समय में पूर्वोत्तर के चार राज्यों में से 2 राज्यों मिजोरम और मेघालय में कांग्रेस की सरकार है तो त्रिपुरा में मानिक सरकार की अगुवाई में वामदल की सरकार है, जबकि नागालैंड में नेशनल पीपुल्स फ्रंट के साथ भाजपा की सरकार है।